དཔེར་ན་ང་རང་སྒེར་ལ་ཆ་བཞག་ན་ང་ལ་འཛམ་བུ་གླིང་གི་དེང་དུས་ཀྱི་ཤེས་ཡོན་མེད།དེ་བཞིན་ལུང་པ་གཅིག་གི་འགོ་ཁྲིད་བྱེད་རྒྱུའི་སྦྱོང་བརྡར་ཉམས་མྱོང་གང་ཡང་མེད།ལྷག་དོན་ང་ཚོའི་རང་དབང་རྩོད་ལེན་བྱེད་པའི་དོན་དུ་རྒྱ་མིར་ཁ་གཏད་གཅོག་དགོས་ཀྱི་ཡོད།དེ་འདྲའི་ཐོག་ལ་སློབ་སྦྱོང་གང་ཡང་ཡོད་པ་མ་རེད།ཡིན་ནའང་བོད་མི་མང་གིས་ང་ལ་རེ་བ་རྒྱག་གི་ཡོད་པ་དང༌།རང་ངོས་ནས་ཀྱང་སོ་སོར་ལས་ཀྱིས་བཀོད་པའི་འགན་རེད་བསམས་པའི་ཐོག་ནས་ཧུར་ཐག་བྱེད་ཀྱི་ཡོད།རྩ་བ་ནང་པ་སངས་རྒྱས་པའི་ཆོས་ཉམས་ལེན་བྱེད་མཁན་གྱི་དགེ་སློང་ཞིག་ཡིན་པས་དྲང་པོ་དྲང་བཞག་དང༌།བསམ་པ་རྣམ་དགཕན་སེམས་བྱེད་པ་འདི་ཆོས་ཀྱི་ཉམས་ལེན་ཡིན།ཆབ་སྲིད་ལ་ཐུག་འཕྲད་བྱེད་དུས་སྐབས་རེ་རྩོད་པ་རྒྱག་དགོས་ཀྱང་བསམ་ཚུལ་དེ་དང༌།སོ་སོའི་ལྟ་བ་དེ་གཞི་ལ་བཞག་ནས་རྩོད་པ་རྒྱག་གི་ཡོད།རེ་འདུན་ཡང་བྱེད་ཀྱི་ཡོད།ང་རང་ཚོའི་ལས་བྱེད་པ་ཚོ་ལ་ཡང་བསམ་ཚུལ་དེ་གཞི་ལ་བཞག་ནས་སྐུལ་སློང་དང་རེ་འདུན་འདོན་གྱི་ཡོད།སྐབས་རེར་སྐྱོན་བརྗོད་བྱེད་ཀྱི་ཡོད།གང་ལྟར་ཡང་སྙིང་སོ་སོས་ཞུམ་པ་མེད་པ་ཧུར་ཐག་ངོ་ལྐོག་མེད་པ་ཞིག་བྱེད་བསམས་པའི་ཐོག་ནས་ཨུ་ཚུགས་རྒྱུན་སྲིང་བྱས་ནས་རིམ་པས་མི་ལ་འབྲེལ་བ་བྱེད་སྟངས་ཀྱི་ཉམས་མྱོང་གསོག་གིན་གསོག་གིན་ཤེས་ཡོང་རྒྱུ་འདུག